**5- Mavzu: Tirnoq kasalliklari va patalogiyasi**

**Reja:**

1. Keng tarqalgan tirnoq kasalliklari.
2. Tirnoq kasalliklarini davolash.

Tirnoq plastinkasi kasallanganda, uning rangi va tuzilishida muammoli o‘zgarishlar paydo bo‘ladi. Quyida tirnoqlarda uchraydigan kasalliklar bilan tanishib chiqamiz.

**Pigment anomaliyalari**

Ushbu kasallikning belgilari quyidagicha bo‘lishi mumkin. Tirnoq plastinkasida g‘ayritabiiy rangdagi (jigarrang, sariq, ko‘k, qizil va boshqalar) dog‘lar paydo bo‘ladi. Tirnoq plastinkasining rangi o‘zgarishiga jigar, yurak va endokrin tizimidagi kasalliklar sabab bo‘lishi mumkin. Shuningdek, antibiotik va boshqa dorilarning qo‘llanilishida ham tirnoq plastinkasining rangi o‘zgarishi kuzatilgan.

**Onixomikoz**

Mikoz – bu zamburug‘lar sabab kelib chiqadigan kasallikdir. Onixomikoz – tirnoq zamburug‘ining mag‘lubiyatidir. Tirnoq kasallanganda rangi o‘zgaradi, mo‘rtlashib, sinishni boshlaydi va tirnoq yuzasida chiziqlar paydo bo‘ladi. Kasallik belgilari o‘zini namoyon qilishni boshlaganda o‘zingizcha uni davolashga harakat qilmasdan mutaxassisga murojaat qiling. Tirnoq zamburug‘ini davolashdan ko‘ra, gigiyena qoidalariga rioya qilib kasallikning oldini olgan osonroq.

**Psoriaz**

Bu kasallikning sabablari ikkita bo‘lishi mumkin. Birinchisi, genetik moyillik. Ikkinchi sababi – immun tizimidagi muammolar. Psoriaz yuqumli kasallik emas. Kasallikning dastlabki bosqichida tirnov yoqimsiz sariq tusga kiradi. Tirnoq plastinkasi o‘zining tabiiy elastikligini yo‘qotadi. Hatto tirnoq butunlay ko‘chib tushishi ham kuzatiladi. Bu kasallikni davolash juda qiyin va uzoq vaqt talab qiladi.

**Onixolizis**

Onixolizis – tirnoq plastinkasining distrofiyasi. Tirnoqning deformatsiyasi tirnoq ostidagi havo bo‘shlig‘ining paydo bo‘lishiga va tirnoq rangining xira sariq rangga o‘zgarishiga olib keladi. Onixolizisning sababi sog‘liq bilan bog‘liq bo‘lishi ham mumkin. Ovqat hazm qilish tizimi, yurak va asab tizimini ham tekshirtirish tavsiya qilinadi. Kasallikka uzoq vaqt antibiotik qabul qilganligi ham sabab bo‘lishi mumkin. Shuningdek, ishlab chiqarishdagi kimyoviy moddalar ta’siri yoki sifatsiz manikyur mahsulotlari ham bu kasallikka olib keladi.

**Panaritsiy**

Panaritsiy – bu tirnoq rulosi (valik) kasalligi bo‘lib, ko‘pincha tirnoqning mexanik shikastlanishidan keyin paydo bo‘ladi. Manikur uchun yuqori sifatli vositalardan foydalanishingiz, manikyur jarayonini xavfsiz kechishini ta’minlaydi. Panaritsiy tirnoq shikastlanganda tushadigan infeksiya natijasida kelib chiqadi. Yiring paydo bo‘lgan taqdirda tirnoq plastinkasini olib tashlashga to‘g‘ri keladi.

**Tirnoq shikastlanishi**

Odatda, qo‘l yoki oyoqdagi tirnoqlar shikastlanish tufayli deformatsiyalanadi. Qattiq urilish ta’sirida tirnoq plastinkasi ostidagi qon ketishi, tirnoq rangining qora ranggacha o‘zgarishiga olib keladi. Bunday jarohatlar uchun maxsus davolash talab qilinmaydi. Shunchaki tirnoq tiklanishi uchun vaqt kerak bo‘ladi.

**Tirnoq kasalliklarini davolash**

Tirnoqlarni davolash usuli kasallikning sababiga va muayyan muammoni hal qilishning an’anaviy usullariga bog‘liq. Muammoni hal qilishning bir necha usuli mavjud:

* Dori-darmonlar. Mikoz yoki psoriaz bilan og‘rigan bemorlarda shifokor kerakli testlarni o‘tkazadi va dori-darmonlarni buyuradi. Asosiy muammoga qarshi kurashadigan dorilarga qo‘shimcha ravishda, bemorga jigar va ovqat hazm qilish organlarining faoliyatini qo‘llab-quvvatlaydigan dorilar ham buyuriladi. O‘z holingizcha davolanishingiz bilan xayotingizni xavf ostiga solishingiz mumkin.
* Sirtqi davolash. Dori-darmonlardan tashqari, shifokor tashqi foydalanish uchun ham dorilar buyuradi. Bu har qanday krem va malham bo‘lishi mumkin.
* Jarrohlik amaliyoti. Afsuski, ba’zi hollarda tirnoq plastinkasini saqlab qolishning iloji bo‘lmaydi. Jarrohlik amaliyotidan keyin shifokor bemorga reabilitatsiya muolajalarini buyuradi.
* Shifobaxsh laklar. Bugungi kunda nafaqat dekorativ funksiyalarga ega bo‘lgan laklar, balki dorixonalarda sotiladigan laklarning ham ko‘plab turlari mavjud. Davolovchi shifokor har bir holat uchun qaysi lakni tanlashni maslahat beradi. Shuni unutmaslik kerakki, ma’lum bir tirnoq kasalligini davolashda siz maxsus parhezga amal qilishingiz kerak. Masalan, mikozni davolashda xamirturush va shakarni o‘z ichiga olgan taomlardan parhez qilishingiz kerak.
* Profilaktik choralar. Kasallikning oldini olish har qanday davolanishdan osonroqdir. Manikyur vaqtida zarur gigiyena tartib-qoidalariga rioya qilish, to‘g‘ri ovqatlanish va umumiy gigiyena sog‘lom va jozibador tirnoqlar garovidir.